**ORDENANZA FISCAL Nº 14, REGULADORA DO PREZO PÚBLICO DO SERVIZO DE AXUDA NO FOGAR**

**Artigo 1º.–Fundamento e natureza.**

En uso das facultades concedidas nos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 ó 27 e 57 do Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais, o artigo 81 da Lei 5/1997, do 22 de xullo, da Administración local de Galicia, e este concello establece a taxa pola prestación do servizo de axuda no fogar.

**Artigo 2º.–Feito impoñible.**

Constitúe o feito impoñible a prestación efectiva do servizo de axuda no fogar, nos termos e condicións de intensidade regulada polo Regulamento municipal do servizo de axuda no fogar.

**Artigo 3º.–Suxeito pasivo.**

Son suxeitos pasivos do prezo público regulado na presente ordenanza as persoas físicas usuarias do servizo de axuda no fogar prestado por este concello:

Persoas recoñecidas en situación de dependencia, con resolución de Plan Individualizado de Atención no que se lle recoñeza o citado servizo e sexan dadas de alta no mesmo de acordo co estipulado no regulamento municipal específico.

Persoas que acceden ao servizo por libre concorrencia e sexan dadas de alta no mesmo de acordo co estipulado no regulamento municipal específico.

Se o/a usuario/a carecera de capacidade para obrar, dita obriga recaerá sobre quen ostente a súa representación legal ou, no seu defecto, sobre quen exerza o seu coidado.

**Artigo 4º.–Contía**

A base impoñible estará constituída pola intensidade do servizo, medido en horas, por parte da persoa usuaria. Establécese o prezo da hora en 12,50 € para os días laborais e en 14,00 € os domingos e festivos.

**Artigo 5º.- Determinación da capacidade económica do sistema de atención a persoas usuarias da dependencia.**

A capacidade económica das persoas dependentes, valoradas con dereito recoñecido de atención, mediante o ser- vizo de axuda no fogar, calcularase de acordo coas normas de valoración contidas no capítulo II do título III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, observándose as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.

O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes.

**Artigo 6º.–Determinación da capacidade económica das persoas usuarias do servizo de axuda no fogar por libre concurrencia.**

Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.

Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, deter- minados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente; para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.

A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar.

**Artigo 7º.- Participación no financiamento do servizo das persoas dependentes con dereito de atención recoñecido como usuarias do servizo de axuda no fogar**

No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.

Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado:

|  |  |  |  |
| --- | --- | --- | --- |
| **Capacidade económica (referenciada ao IPREM) Ata** | **Grao I** | **Grao II** | **Grao III** |
|  | **<=20 h** | **<=45 h** | **<=70 h** |
| 100,00 % | 0,00 % | 0,00 % | 0,00 % |
| 115,00 % | 4,52 % | 9,61 % | 14,70 % |
| 125,00 % | 5,41 % | 11,50 % | 17,58 % |
| 150,00 % | 5,55 % | 11,79 % | 18,03 % |
| 175,00 % | 5,65 % | 12,00 % | 18,35 % |
| 200,00 % | 5,72 % | 12,16 % | 18,60 % |
| 215,00 % | 5,81 % | 12,34 % | 18,87 % |
| 250,00 % | 6,03 % | 12,82 % | 19,61 % |
| 300,00 % | 6,24 % | 13,26 % | 20,29 % |
| 350,00 % | 6,42 % | 13,63 % | 20,85 % |
| 400,00 % | 6,54 % | 13,90 % | 21,25 % |
| 450,00 % | 6,63 % | 14,09 % | 21,55 % |
| 500,00 % | 6,70 % | 14,25 % | 21,79 % |
| >500 % | 6,76 % | 14,36 % | 21,97 % |

Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo.

En ningún caso, o importe da participación económica que deberá ingresar a persoa beneficiaria en concepto de copa- gamento poderá exceder o 90% do custo do servizo, determinado en termos de prezo/hora.

**Artigo 8º.- Participación no financiamento do servizo das persoas usuarias por libre concorrencia.**

Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita.

|  |  |
| --- | --- |
| **CAPACIDADE ECONÓMICA** | **Participación no custe do servizo de SAF básico** |
| Menor de 0,80 IPREM | 0% |
| Maior de 0,80 e menor ou igual a 1,50 IPREM | 10% |
| Maior de 1,50 e menor ou igual a 2,00 IPREM | 20% |
| Maior de 2,00 e menor ou igual a 2,50 IPREM | 40% |
| Maior de 2,50 IPREM | 60% |

Sen prexuizo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social.

En calquera caso, establecerase un límite máximo de participación económica das persoas usuarias do 40% da súa capacidade económica.

**Artigo 9º.–Normas de xestión.**

A obriga de pagar os prezos públicos regulados nesta ordenanza, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión:

Os prezos públicos contemplados nesta ordenanza satisfaranse con carácter posterior á prstación do servizo e con carácter específico, durante os vinte primeiros días do mes seguinte.

Por parte do concello e, sobre a base do parte de traballo asinado, conxuntamente pola persoa usuaria e polo persoal de atención directa, elaborarase un recibo individual có importe correspondente ao servizo prestado no mes anterior.

Anualmente, ou antes, no caso de producirse cambios na situación das persoas usuarias, se lles requerirá, por parte do departamento de servizos sociais comunitarios, para que xustifiquen documentalmente a súa situación económica e patrimonial, a efectos de actualizar a súa capacidade económica e, no seu caso, o prezo público a abonar, tal e como se recolle no Regulamento municipal do servizo de axuda no fogar.

Nos casos contemplados como de baixa temporal no regulamento do servizo de axuda no fogar, as persoas usuarias non aboarán a cuota correspondente durante ese tempo.

Se alguna persoa non se lle prestase o servizo por causas non imputables á mesma, como por inconvenentes deri- vados da organización interna do propio servizo, terá tamén dereito a un desconto proporcional ao tempo que estivo sen atención.

As débedas polos prezos públicos poderán exixirse polo procedemento administrativo de constrinximento.

En todo aquello non sinalado nesta ordenanza, estaráse ao disposto nas disposicións xerais aplicables, na ordenanza municipal do servizo, no Decreto 99/2012, no Decreto 149/2013, na Lei 13/2008 de servizos sociais de Galicia, na Orde do 22 de xaneiro de 2009 pola que se regula o servizo de axuda no fogar, e disposicións que as completen ou modifiquen.

**Artigo 10º.–Afectación dos ingresos municipais polo copagamento dos servizos.**

De conformidade co artigo 56.7 da Lei 13/2008, de servizos sociais de Galicia, e os ingresos recaudados están afec- tados ao financiamento do servizo de axuda no fogar.

**DISPOSICIÓN DERROGATORIA**

Esta ordenanza derroga expresamente a ordenanza fiscal do servizo de axuda no fogar publicada no BOP nº 19 de 29 de xaneiro de 2010, e calquera outra disposición de igual ou inferior rango que sexa contraria á mesma.

**DISPOSICIÓN DERRADEIRA**

No referente a entrada en vigor da ordenanza estaráse ao que dispón a lei 7/1985, do 2 de abril, reguladora das bases de réxime local.

Esta ordenanza entrará en vigor ao día seguinte da súa publicación no Boletín Oficial da Provincia da Coruña.